โรงเรียนบางปะกอกวิทยาคม

โรงเรียนบางปะกอกวิทยาคม เป็นโรงเรียนมัธยมศึกษาขนาดใหญ่พิเศษแบบสหศึกษารับนักเรียนทั้งชายและหญิงตั้งอยู่ที่เขตราษฎร์บูรณะ กรุงเทพมหานคร จัดการเรียนการสอนระดับชั้นมัธยมศึกษา ตั้งแต่ชั้นปีที่ 1 ถึงปีที่ 6 เดิมชื่อ โรงเรียนมัธยมวัดบางปะกอก สังกัดสำนักงานเขตพื้นที่การศึกษากรุงเทพมหานคร เขต 1 ปัจจุบันมีเนื่อที่ 7 ไร่ 66 ตารางวา เปิดสอนในช่วงชั้นการศึกษาที่ 3 และ 4 โดยแบ่งเป็นระดับมัธยมศึกษาตอนต้น จำนวน 42 ห้องเรียน และมัธยมศึกษาตอนปลาย จำนวน 42 ห้องเรียน รวมทั้งสิ้น 84 ห้องเรียน ประวัติ โรงเรียนบางปะกอกวิทยาคม เกิดจากดำริของท่านพระครูประศาสน์ สิกขกิจ (พริ้ง อินทโชติ) อดีตเจ้าอาวาสวัดบางปะกอก ต้องการให้กระทรวงศึกษาธิการ ตั้งโรงเรียนมัธยมศึกษาในตำบลนี้ ได้อาศัยตึก 2 ชั้น ของโรงเรียนธรรมวินัยของวัดบางปะกอก เปิดสอนครั้งแรก เมื่อวันที่ 17 พฤษภาคม 2492 ในระดับชั้นมัธยมศึกษาปีที่ 1 กรรมการวัดบางปะกอก ซึ่งมี นายล้อม ฟักอุดม นายบุญนาคร มังคะลี และนายถนอม เอี่ยมทศ ได้จัดการซื้อที่ดินให้เป็นที่ ธรณีสงฆ์ของวัดบางปะกอก และได้ทำหนังสือมอบกรรมสิทธิ์ให้กรมสามัญศึกษา อาศัยที่ดิน เป็นสถานที่ตั้งอาคารเรียน และได้ย้ายมาเรียนยังอาคารปัจจุบัน เมื่อวันที่ 3 มกราคม 2494 บนที่ดิน 6 ไร่เศษ พ.ศ. 2507 นายล้อม ฟักอุดม ได้บริจาคที่ดินเพิ่มอีก 2 ไร่ 2 งาน 24 ตารางวา ปัจจุบันโรงเรียนมีที่ดิน 7 ไร่ 2 งาน ปีการศึกษา 2517 โรงเรียนได้รับอนุมัติให้เปิดสอนชั้นมัธยมศึกษาตอนปลาย อาคารเรียน อาคาร 1 เป็นที่ตั้งของ ห้องเรียนพิเศษส่งเสริมศักยภาพทางวิชาการ(TEP) ห้องปฏิบัติการทางเคมี ห้องปฏิบัติการทางฟิสิกส์ ห้องปฏิบัติการทางชีววิทยา ห้องปฏิบัติการทางวิทยาศาสตร์ ศูนย์พัฒนาการเรียนการสอนวิชาเคมี ห้องเรียนภาษาไทย ห้องแนะแนว ห้องพลศึกษา ห้องจำลอง A-Level อาคาร 2 เป็นที่ตั้งของ ห้องเรียนภาษาอังกฤษ ศูนย์ภาษาอังกฤษ ศูนย์ภาษาไทย ห้องดนตรีไทย ศูนย์สื่อคหกรรม ห้องเรียนสีขาว ศูนย์สื่อคณิตศาสตร์ อาคาร 3 เป็นที่ตั้งของ ห้องศิลปะ ห้องเรียนการงานอาชีพและเทคโนโลยี ห้องสมุด ห้องคอมพิวเตอร์ใต้ตึกเป็นโรงอาหาร อาคาร 4 เป็นที่ตั้งของ ห้องเรียนสังคมศึกษา ห้องงบประมาณ ห้องวิชาการ ห้องสำนักงานอำนวยการ ห้องผู้อำนวยการ ห้องปาริชาติ ห้องอาเซียน ศูนย์สื่อและพัฒนาการสอนภาษาจีน อาคาร 5 เป็นที่ตั้งของ ห้องเรียนโครงการส่งเสริมความสามารถทางการเรียน (TEP) ห้องพละ อาคาร 6 เป็นที่ตั้งของ ห้องพยาบาล ศูนย์สื่อและพัฒนาการเรียนการสอนภาษาญี่ปุ่น ศูนย์สื่อและพัฒนาการเรียนการสอนภาษาฝรั่งเศส ห้องประชุมอินทนิล อาคาร 7 เป็นที่ตั้งของ ห้องประชุมยูงทอง ห้องดนตรีสากล ห้องนาฏศิลป์ ห้องวงดุริยางค์ ห้องเรียนพิเศษภาษาอังกฤษ(EP) อาคาร 8 ห้องประชุมต่างๆ และห้องบริหารทั่วไป/บริหารบุคคล ห้องประชาสัมพันธ์ อาคาร 9 อาคารอนุสรณ์ 70 ปี ตึกเรียนวิทยาศาสตร์ ห้อง STEM อาคาร 10 วิหารหลวงปู่พริ้ง/ห้องเสมารักษ์ หลักสูตรการเรียน มีการจัดการเรียนการสอนดังนี้ ระดับมัธยมศึกษาตอนต้น เปิดการเรียนการสอนระดับชั้นละ 14 ห้องเรียน ห้องเรียนปกติ จำนวน 6 ห้องเรียน ห้องเรียนปกติ โครงการวิทยาศาสตร์พลังสิบ จำนวน 1 ห้องเรียน (เริ่มปี 2566) ห้องเรียนพิเศษ โครงการส่งเสริมศักยภาพทางวิชาการ (คณิตศาสตร์-วิทยาศาสตร์-ภาษาอังกฤษ) Talent Enrichment Program (TEP) จำนวน 6 ห้องเรียน ห้องเรียนพิเศษ โครงการภาคภาษาอังกฤษ วิทยาศาสตร์ คณิตศาสตร์ และโรโบติกส์ จำนวน 1 ห้องเรียน (เริ่มปี 2567) ระดับมัธยมศึกษาตอนปลาย เปิดการเรียนการสอนระดับชั้นละ 14 ห้องเรียน ตามแผนการเรียนต่างๆ ดังนี้ ห้องเรียนพิเศษ โครงการส่งเสริมศักยภาพทางวิชาการ (คณิตศาสตร์-วิทยาศาสตร์-ภาษาอังกฤษ) Talent Enrichment Program (TEP) จำนวน 4 ห้องเรียน ห้องเรียนปกติ แผนการเรียนวิทยาศาสตร์ 4 ห้องเรียน โดยชั้น ม.5 จะเลือกแผนสาธารณสุข วิศวกรรม สถาปัตย์ และเทคโนโลยี ห้องเรียนปกติ โครงการวิทยาศาสตร์พลังสิบ จำนวน 1 ห้องเรียน (เริ่มปี 2566) ห้องเรียนปกติ แผนการเรียนภาษาอังกฤษ-คณิตศาสตร์ (Intensive English Mathematics: IEM) จำนวน 1 ห้องเรียน ห้องเรียนปกติ แผนการเรียนภาษาอังกฤษ-คณิตศาสตร์ (บริหารธุรกิจและการบัญชี) จำนวน 1 ห้องเรียน ห้องเรียนปกติ แผนการเรียนภาษาอังกฤษ-ภาษาต่างประเทศ โดยเลือกเรียนภาษาฝรั่งเศส ภาษาญี่ปุ่น และภาษาจีน จำนวน 1 ห้องเรียน ห้องเรียนปกติ แผนการเรียนศิลปศาสตร์ สาขานิติรัฐศาสตร์ และสาขานิเทศศาสตร์ จำนวน 1 ห้องเรียน (รับสาขาละ 20 คน) ห้องเรียนพิเศษ โครงการภาคภาษาอังกฤษ (English Program) จำนวน 1 ห้องเรียน แผนการเรียนคณิตศาสตร์-ภาษาอังกฤษ ภาษาอังกฤษ-ภาษาเกาหลี (เริ่มปี 2567) และปี 2569 รับแผนการเรียนวิทยาศาสตร์-คณิตศาสตร์ ทำเนียบผู้อำนวยการ 1. นายพิรุฬห์ (พริ้ง) บำรุงใจ พ.ศ. 2492-2506 2. นายธำรง โกมลบุตร พ.ศ. 2506-2508 3. นายวิเวช แจ่มทวี พ.ศ. 2508-2512 4. นายแดง สุขกุล พ.ศ. 2512-2524 5. นายบำเพ็ญ สุวรรณ พ.ศ. 2524-2531 6. นายเพ็ง เปี่ยมคุ้ม พ.ศ. 2531-2536 7. นายกิตติ พวงเกษม พ.ศ. 2536-2540 8. นายสายัณห์ รุ่งป่าสัก พ.ศ. 2540-2543 9. นายบำรุง จริตงาม พ.ศ. 2543-2545 10. นายปราโมทย์ ราชพิบูลย์ พ.ศ. 2545-2550 11. นายทองปาน แวงโสธรณ์ พ.ศ. 2550-2553 12. นายชัยอนันต์ แก่นดี พ.ศ. 2554-2556 13. นายโสภณ กมล พ.ศ. 2556-2561 14. นายวิเชียร ชุติมาสกุล พ.ศ. 2561-2565 15. นายบุญชู กล้าแข็ง พ.ศ. 2565-ปัจจุบัน รางวัล ติดอันดับ 1 ใน 10 โรงเรียนทีมีผู้สมัครสอบเข้า ม.1 มากที่สุด ของสำนักงานเขตพื้นที่การศึกษามัธยมศึกษา เขต 1 ปีการศึกษา 2544-2569 ติดอันดับ 10 ของโรงเรียนที่มีผู้สมัครสอบเข้า ม.4 มากที่สุด ของสำนักงานเขตพื้นที่การศึกษามัธยมศึกษา เขต 1 ปีการศึกษา 2569 มีจำนวนผู้สอบเข้ามหาวิทยาลัยได้มากที่สุดเป็นอันดับ 10 ของโรงเรียนรัฐบาลในเขตกรุงเทพมหานคร ในการสอบเข้ามหาวิทยาลัย ปีการศึกษา 2550 มีจำนวนผู้สอบเข้ามหาวิทยาลัยได้มากที่สุดเป็นอันดับ 2 ของโรงเรียนรัฐบาลในเขตกรุงเทพมหานคร ในการสอบเข้ามหาวิทยาลัย ปีการศึกษา 2548 อ้างอิง แหล่งข้อมูลอื่น เว็บไซต์โรงเรียนบางปะกอกวิทยาคม